Прыклад з тых жа кадэбэшных архіваў. Супрацоўнік КДБ брэжнеўска-андропаўскіх часоў курыруе студэнцкую моладзь і рэгулярна кантактуе з завербаванымі агентамі. Для матэрыяльнага стымулявання якіх і атрымлівае штомесяц да тысячы рублёў у цэнах 1982 года. Грошы перадаюцца агентуры без усялякай распіскі (канспірацыя!) Аднак студэнта-стукача можна заахвоціць ста рублямі, а можна прастымуляваць тэлефанаваннем у дэканат з просьбай не ставіць двойку на экзамене, а грошы забраць сабе, прапусціўшы іх па графе “аператыўныя выдаткі”.